વિધાનસભા ગૃહની આજે બીજી બેઠકમાં રાજ્યપાલના પ્રવચન અંગે આભાર પ્રસ્તાવ પરની ચર્ચા દરમિયાન પાટીદાર અનામત આંદોલનને લઈને કોંગ્રેસના ધારાસભ્ય અમિત ચાવડાએ ભાજપના પ્રદેશ પ્રમુખ અને ધારાસભ્ય જિતુભાઈ વાઘાણીએ આણંદ જિલ્લાના પ્રવાસ દરમિયાન પત્રકાર પરિષદને સંબોધતા કરેલા વિધાનોને લઈને બંને પક્ષોના સભ્યો વચ્ચે આક્ષેપ પ્રતિ આક્ષેપો, વિરોધ સુત્રોચ્ચાર સાથે ભારે ધાંધલ ધમાલ સર્જાતા અધ્યક્ષસ્થાન સંભાળી રહેલા શંભુજી ઠાકોરને ૧૫ મિનિટ માટે ગૃહની કાર્યવાહી મુલત્વી રાખવી પડી હતી.